wickkiey/tamil-wikipedia-markdown huggingface dataset:
# இராகவேந்திர சிங் சவுகான்



**இராகவேந்திர சிங் சவுகான்** (*Raghvendra Singh Chauhan*)(பிறப்பு ) என்பவர் இந்திய நீதிபதி ஆவார். இவர் தற்போது, உத்தராகண்டு உயர் நீதிமன்றத்தின் தலைமை நீதிபதியாக உள்ளார். இவர் தெலுங்கானா உயர்நீதிமன்றத்தின் முன்னாள் தலைமை நீதிபதி ஆவார். தெலுங்கானா உயர் நீதிமன்றத்தின் தற்காலிக தலைமை நீதிபதியாகவும் பணியாற்றியுள்ளார்.  

## நீதிபதி பணி
சவுகான் 1959ஆம் ஆண்டு திசம்பர் மாதம் 24ஆம் நாள் பிறந்தார். இவர் பி. ஏ., எல். எல். பி. பட்டங்கள் பெற்றுள்ளார். 1983 நவம்பர் 13 அன்று இராஜஸ்தான் உயர் நீதிமன்றத்தில் வழக்கறிஞராகத் தனது பணியைத் தொடங்கினார். குற்றவியல் மற்றும் சேவை விடயங்கள் இவரது சிறப்புத் துறை உள்ளது.  

இவர் 13 ஜூன் 2005 அன்று இராஜஸ்தான் உயர் நீதிமன்றத்தின் கூடுதல் நீதிபதியாக நியமிக்கப்பட்டார். பின்னர், ஜனவரி 24.2008 அன்று நிரந்தர நீதிபதியாகப் பதவி உயர்வு பெற்றார். 2015 மார்ச் 10 அன்று கர்நாடக உயர் நீதிமன்ற நீதிபதியாக பணியிட மாறுதல் பெற்றார். மீண்டும் 8 நவம்பர் 2018 அன்று தெலுங்காணா உயர் நீதிமன்ற நீதிபதியாக மாற்றப்பட்டார்.  

சவுகான், ஏப்ரல் 3, 2019 அன்று தெலுங்காணா உயர் நீதிமன்றத்தின் தற்காலிக தலைமை நீதிபதியாக நியமிக்கப்பட்டார். பின்னர் 22 ஜூன் 2019 அன்று, தெலுங்காணா உயர் நீதிமன்றத்தின் தலைமை நீதிபதியாக நியமிக்கப்பட்டார்.  

உத்தராகண்டு உயர்நீதிமன்றத்தின் தலைமை நீதிபதியாக 31 டிசம்பர் 2020 அன்று நியமிக்கப்பட்ட சவுகான், ஜனவரி 7, 2021 அன்று பதவியேற்றார்.
# நைட்ரோசில் சயனைடு


**நைட்ரோசில் சயனைடு** (*Nitrosyl cyanide*) CN<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நீலம் மற்றும் பச்சை நிறங்களுக்கு இடைப்பட்ட ஒரு நிறத்தில் வாயு நிலையில் இது காணப்படுகிறது, வினையூக்கியான குளுக்கோசு ஆக்சிடேசு என்ற நொதியின் முன்னிலையில் சயனமைடை ஆக்சிசனேற்றம் செய்து தேவைப்படும்போது நைட்ரோசில் சயனைடு தயாரிக்கப்படுகிறது,  
## கட்டமைப்பும் வினைத்திறனும்
நைட்ரோசில் சயனைடு சமதளக் கட்டமைப்பில் உள்ளது. நைட்ரோசில் குளோரைடின் கட்டமைப்பிற்கு ஒப்பானதாகவும் உட்புற நைட்ரசனில் வலுவாக வளைந்தும் காணப்படுகிறது. C-N-O அமைப்பின் பிணைப்புக் கோணம் 113° ஆகும். NCN அமைப்பின் பிணைப்புக் கோணம் 170°.
# ஜெயநாதனின் கட்னி செப்புப் பட்டயங்கள்

**ஜெயநாதனின் கட்னி செப்புப் பட்டயங்கள்** (**Katni copper-plate of Jayanātha**) இந்தியாவின் மத்தியப் பிரதேச மாநிலம், கட்னி மாவட்ட தலைமையிட நகரமான கட்னி நகரத்தில் கண்டெடுக்கப்பட்ட குப்தர் எழுத்துக்கள் கொண்ட சமசுகிருத மொழி செப்புப் பட்டயமாகும். மூன்று செப்புத் தகடுகள் கொண்ட இந்த செப்புப் பட்டயம், *உச்சகல்ப வம்ச* ஆட்சியாளர் *ஜெயநாதன்* (ஆட்சிக் காலம்:கிபி 493-502) என்பவர் கலபிகுண்டகா எனும் கிராமத்தை தானமாக கொடுத்ததை ஆவணப்படுத்தப்பட்டுள்ள்து. குப்தப் பேரரசின் 182-வது ஆட்சிக் காலத்தில் இச்செப்புப் பட்டயம் எழுதப்பட்டுள்ளது.  
## விளக்கம் மற்றும் உள்ளடக்கம்
இச்செப்புப் பட்டயம் குப்தர்கால எழுத்துகளில் சமசுகிருத மொழியில் உள்ளது. இச்செப்புப் பட்டயத்தில் மகாராஜா ஜெயநாதன் என்பவர் கலபிகுண்டகா எனும் ஒரு கிராமத்தை ஆறு பங்குகளாகப் பிரித்து, பிராமண, சத்திரிய, வைஸ்ய மற்றும் சூத்திர வர்ணங்களை. சேர்ந்த 25 நபர்களுக்கு தானமாக வழங்கினார் எனக்குறித்துள்ளது.  

## செப்புப் பட்டயத்தின் குறிப்புகள்

## இதனையும் காண்க
- குப்தர் எழுத்துமுறை
- பண்டைய இந்தியக் கல்வெட்டுக்கள்
- கோபிகா குகை கல்வெட்டுக்கள்
- யவன இராச்சியக் கல்வெட்டு
- விஷ்ணு ஹரி கல்வெட்டு
# இந்திரஜித் மகாந்தி


**இந்திரஜித் மகாந்தி** (*Indrajit Mahanty*)(பிறப்பு 11 நவம்பர் 1960) என்பவர் இந்திய நீதிபதி ஆவார். இவர் தற்போது, திரிபுரா உயர் நீதிமன்றத்தின் தலைமை நீதிபதியாக உள்ளார்.  

## கல்வி
ஒடிசா மாநிலம் கட்டக்கில் பிறந்த மாகந்தி இளங்கலைச் சட்டப் பட்டத்தினை தில்லிப் பல்கலைக்கழகத்திலும் முதுநிலைச் சட்டப் பட்டத்தினை கேம்பிரிச்சுப் பல்கலைக்கழகத்திலும் பெற்றார்.  

## நீதிபதியாக
மாகந்தி ஒரிசா சட்டக் குழுவில் வழக்கறிஞராகப் பதிவு செய்து, தன்னுடைய தந்தை ரஞ்சித் மகாந்தியிடம் பயிற்சி பெற்றார். இவரது தந்தை 1989-ல் காலமான பின்னர் தனியாக வழக்குகளை நடத்தி வந்தார்.  
மகாந்தி தற்போது, திரிபுரா உயர் நீதிமன்றத்தின் தலைமை நீதிபதியாக உள்ளார். இவர் இராஜஸ்தான் உயர்நீதிமன்றத்தின் முன்னாள் தலைமை நீதிபதி மற்றும் பம்பாய் உயர் நீதிமன்றம் மற்றும் ஒரிசா உயர் நீதிமன்றத்தின் நீதிபதி ஆவார் .
# பாலசுப்பிரமணியம் (ஒளிப்பதிவாளர்)


**கே. டி. பாலசுப்ரமணியம்** (*Balasubramaniem*, பிறப்பு 18 ஆகத்து 1966) என்பவர் ஓர் இந்திய ஒளிப்பதிவாளர் ஆவார். இவர் பி. சி. ஸ்ரீராமின் உதவியாளராக சுமார் 5 ஆண்டுகள் *தேவர் மகன்*, *திருடா திருடா*, *குருதிப்புனல்* போன்ற விருது பெற்ற படங்களில் பணியாற்றினார்.  

## ஆரம்ப வாழ்க்கை மற்றும் கல்வி
பாலசுப்ரமணியம் தமிழ்நாட்டின் காரைக்குடியில் பிறந்தார். அங்கு இவர் தனது ஆரம்ப பள்ளிப்படிப்பை முடித்தார். பின்னர் இவர் திருப்பத்தூருக்கு குடிபெயர்ந்தார். அங்கு இவர் தனது பள்ளி படிப்பை முடித்துவிட்டு, திருப்பத்தூர் ஏ.பி.எஸ்.ஏ கல்லூரிக்கு சென்றார். இவர் தொலைக்காட்சி செய்தி வாசிப்பாளர் இ. மாலாவை மணந்தார். இந்த இணையருக்கு கவின், கருண் என்ற இரு மகன்கள் உள்ளனர்.  

## தொழில்
இவரது முதல் படம் *இரணியன்* ஆகும். அது சுதந்திரத்திற்கு முந்தைய காலகட்டத்திய வரலாற்று நாடகத் திரைப்படமாகும். பின்னர் இயக்குநர் பாலாவின் *பிதாமகன்* மற்றும் *180* ஆகிய படங்களில் பணியாற்றினார்.  

*தேவர் மகன்* (1992), *திருடா திருடா* (1993), *குருதிப்புனல்* (1995) போன்ற விருது பெற்ற படங்களில், பிரபல ஒளிப்பதிவாளர் பி.சி.ஸ்ரீராமிடம் சுமார் 5 ஆண்டுகள் உதவியாளராக பணிபுரிந்து அதன் வழியாக பாலசுப்ரமணியம் தனது வாழ்க்கையைத் தொடங்கினார்.  

## திரைப்படவியல்
| 1997 | *லேடிஸ் ஒன்லி* | இந்தி | வெளியிடப்படவில்லை |
| --- | --- | --- | --- |
| 1999 | *இரணியன்* | தமிழ் |  |
| 2000 | *யுவகுடு* | தெலுங்கு |  |
| 2002 | *உன்னை நினைத்து* | தமிழ் |  |
| 2003 | *வசீகரா* | தமிழ் |  |
| *பிதாமகன்* | தமிழ் |  |  |
| *இனிது இனிது காதல் இனிது* | தமிழ் |  |  |
| 2004 | *எம். குமரன் சன் ஆஃப் மகாலட்சுமி* | தமிழ் |  |
| 2005 | *மஜா* | தமிழ் |  |
| 2006 | *தம்பி* | தமிழ் |  |
| *சைனிகுடு* | தெலுங்கு |  |  |
| 2007 | *அழகிய தமிழ்மகன்* | தமிழ் |  |
| 2008 | *கண்ணும் கண்ணும்* | தமிழ் |  |
| *ஜெயம் கொண்டான்* | தமிழ் |  |  |
| 2009 | *நினைத்தாலே இனிக்கும்* | தமிழ் |  |
| 2010 | *குட்டி* | தமிழ் |  |
| *உத்தம புத்திரன்* | தமிழ் |  |  |
| 2011 | *180* ( *நூற்றென்பது* ) | தமிழ்/தெலுங்கு | தமிழ்நாடு அரசு திரைப்பட விருது |
| *சிங்கம் புலி* | தமிழ் |  |  |
| 2012 | *ஒரு கல் ஒரு கண்ணாடி* | தமிழ் |  |
| *நீர்ப்பறவை* | தமிழ் | சிறந்த ஒளிப்பதிவாளருக்கான சைமா விருதுக்கு- பரிந்துரைக்கப்பட்டது. |  |
| 2013 | *கண்ணா லட்டு தின்ன ஆசையா* | தமிழ் |  |
| *வருத்தப்படாத வாலிபர் சங்கம்* | தமிழ் |  |  |
| 2014 | *இது கதிர்வேலன் காதல்* | தமிழ் |  |
| *நண்பேண்டா* | தமிழ் |  |  |
| 2015 | *பசங்க 2* | தமிழ் |  |
| 2016 | *ரஜினி முருகன்* | தமிழ் |  |
| *கதகளி (திரைப்படம்)* | தமிழ் |  |  |
| *இது நம்ம ஆளு* | தமிழ் |  |  |
| 2017 | *பொதுவாக எம்மனசு தங்கம்* | தமிழ் |  |
| 2018 | *சீமராஜா* | தமிழ் |  |
| 2019 | போத ஏறி புத்தி மாறி | தமிழ் |  |
| 2020 | *அன்புள்ள கில்லி* | தமிழ் |  |
| 2021 | *சக்ரா* | தமிழ் |  |
# ஆழ்வார் பாலசுப்பிரமணியம்

**"பாலா"** என்று அழைக்கப்படும் **ஆழ்வார் பாலசுப்ரமணியம்** (*Alwar Balasubramaniam*) என்பவர் சிற்பம், ஓவியம், அச்சிடுதல் போன்ற பல்வேறு ஊடகங்களில் பணிபுரியும் ஒரு இந்தியக் கலைஞர் ஆவார். இவர் 1971 இல் இந்திய ஒன்றியம், தமிழ்நாட்டில் பிறந்தார். இவரது கலைப் பணிகள் பன்னாட்டளவில் பாராட்டப்பட்டது. மேலும் இவரது படைப்புகள் உலகெங்கிலும் உள்ள அருங்காட்சியகங்கள் மற்றும் கண்காட்சிகளில் இடம்பெற்றுள்ளது.  

பாலாவின் இளமைப் பருவத்திலிருந்தே கலையின் மீதான ஆர்வம் உயிர்ப்போடு இருந்து வந்துள்ளது. இவர் 1995 இல் சென்னை ஓவியக் கல்லூரியில் பி.பி.எப் பட்டம் பெற்றார். இவர் அச்சு தயாரிப்பில் கவனம் செலுத்தி முறையான தனது பயிற்சியைத் தொடங்கினார் மற்றும் எடின்பர்க் பிரிண்டர்ஸ் பயிற்சிப்பட்டறையில் (EPW), யுனிவர்சிட்டட் ஃபார் ஏஞ்சேவாண்ட்டே குன்ஸ்ட் வீன், வியன்னாவில் தனது பட்டப்படிப்புக்குப் பிறகு படிப்பைத் தொடர்ந்தார். மாசசூசெட்ஸில் உள்ள மெக்டொவல் காலனி வசிப்பிடத்திற்குப் பிறகு அவரது பணியில் ஒரு திருப்பம் ஏற்பட்டது. 2000 களின் முற்பகுதியில் இவர் சிற்பம் மற்றும் நிறுவலில் அதிக அளவில் வேலை செய்தார். பின்னர் ஒரு சிற்பியாக அதிக அங்கீகாரம் பெற்றார்.  

அமெரிக்காவில் பாலாவின் முதல் தனிக் கண்காட்சி 2002இல் நியூயார்க் நகரில் உள்ள தல்வார் கேலரியில் நடந்தது. காட்சிக்கு இவரால் வார்க்கப்பட்ட சிற்பங்கள், மோனோபிரிண்டுகள் போன்றவை இருந்தன. பாலாவின் படைப்புகள் உணர்வின் கேள்வியுடன் தொடங்கி, நாம் முன்பு அறிந்ததைப் பற்றிய புதிய புரிதலுடன் முடிவடைகிறது. இவர் தனது தொழில் வாழ்க்கை முழுவதும் நியூயார்க் மற்றும் புது தில்லியில் உள்ள தல்வார் கேலரியில் தனது படைப்புகளைக் காட்சிப்படுத்தியுள்ளார்.  

வாசிங்டன், டி. சி. இல் உள்ள பிலிப்ஸ் சேகரிப்பகத்தில் நடந்த கண்காட்சிக்காக, பாலா வெளியில் வைக்க ஒரு பெரிய எஃகு சிற்பத்தை உருவாக்கினார். இது திடமானதாக இல்லாமல், மரத்தின் தண்டு அல்லது மனித இதயத்தையே குறிக்கும் ஒரு படிமத்தை உருவாக்கும் நுட்பமான பற்றவைக்கப்பட்ட எஃகு துண்டுகளால் ஆனது. நியூயார்க்கில் உள்ள குகன்ஹெய்ம் அருங்காட்சியகத்தின் 50 வது ஆண்டுவிழா, மற்றும் 2010-2011 இல் நியூயார்க்கில் உள்ள நவீன கலை அருங்காட்சியகத்தில் ஆன் லைன் போன்ற குறிப்பிடத்தக்க குழு கண்காட்சிகளிலும் பாலாவின் படைப்புகள் இடம்பெற்றன. மிகவும் மதிக்கப்படும் இந்த அருங்காட்சியகங்கள், உலகெங்கிலும் உள்ள கலைஞர்களை அழைத்தன, அவர்கள் தங்கள் புதுமை மற்றும் மாற்றும் கலைப்படைப்புகளுக்கு பெயர் பெற்றனர்.  

பாலாவின் படைப்புகள் உலகளவில் அருங்காட்சியகங்கள், கலை விழாக்கள் மற்றும் காட்சியகங்களில் காட்சிக்கு வைக்கப்பட்டுள்ளன. இதில் யப்பானின் மோரி கலை அருங்காட்சியகம் அடங்கும்.
# பாக்சு லைப்பு இந்தியா



**பாக்சு லைப்பு இந்தியா** என்பது ஸ்டார் இந்தியாவுக்குச் சொந்தமான கம்பி மற்றும் செய்மதித் தொலைக்காட்சி சேவை ஆகும். இந்த அலைவரிசை முன்பு பாக்சு கிஸ்டரி & என்டர்டெயின்மென்ட்டு என்று அறியப்பட்டு, மே 2011 இல் பாக்சு கிஸ்டரி & டிராவலர் என மறுபெயரிடப்பட்டது, மேலும் அக்டோபர் 2011 இல் பாக்சு டிராவலர் என மறுபெயரிடப்பட்டது, மேலும் 15 ஜூன் 2014 இல் பாக்சு லைப்பு என மறுபெயரிடப்பட்டது. இது ஸ்டார் இந்தியா வலைப்பின்னலில் உள்ள ஒரே பாக்சு தொலைக்காட்சி ஆகும்.  

இந்த தொலைக்காட்சியில் இந்தியர்களின் பார்வையில் உலகின் முன்னோக்கை முன்வைப்பதை நோக்கமாகக் கொண்டுள்ளது. மற்றும் உள்நாட்டில் தயாரிக்கப்பட்ட உள்ளடக்கத்தையும் ஒளிபரப்பு செய்கிறது. இது தமிழ், ஆங்கிலம், இந்தி மற்றும் வங்காளம் போன்ற மொழிகளில் தனது சேவையை வழங்கி வருகின்றது.
# கேட் பிசப்


**கேட் பிசப்** என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு கதாபாத்திரம் ஆகும்.  

இந்த கதாபாத்திரத்தை ஆலன் கேய்ன்பெர்க் மற்றும் ஜிம் சியுங் ஆகியோர் இணைந்து உருவாக்கினார்கள். இவரின் முதல் தோற்றம் ஏப்ரல் 2005 இல் வெளியான யங் அவெஞ்சர்சு #1 என்ற கதையில் தோற்றுவிக்கப்பட்டது. இவர் அவெஞ்சர்ஸின் கிளின்ட் பார்டன் மற்றும் பிளாக் ஆர்ச்சர் ஆகியோருக்குப் பிறகு ஹாக்கியின் பெயரைப் பெற்ற மூன்றாவது கதாபாத்திரம் மற்றும் முதல் பெண் ஆவார்.  

இந்த கதாபாத்திரத்திற்கு உயிர் கொடுக்கும் விதமாக நடிகை ஹைலி ஸ்டெயின்பீல்ட் என்பவர் மார்வெல் திரைப் பிரபஞ்சத் தொடரான ஹாக்ஐ என்ற டிஸ்னி+ தொடரில் நடித்துள்ளார்.
# சாந்தி (1954 சிற்றிதழ்)

**சாந்தி** என்பது 1954 திசம்பர் மாதம் தொ. மு. சி. ரகுநாதனால் இந்திய ஒன்றியம், தமிழ்நாட்டின், திருநெல்வேலியில் துவக்கபட்டு, நடத்தப்பட்ட பொதுவுடமை சார்பு இலக்கிய சிற்றிதழ் ஆகும்.  

<blockquote>'சொத்தைக் கருத்துக்களும் சொற்சிலம்பங்களும் மிகுந்த இலக்கியப் போலிகளை இனம் காட்டவும் வெள்ளிக்காசுக்கும் விதேசியச் சிறுமைக்கும் இதயத்தையே எடைபோட்டு விற்றுவிட்ட எழுத்துலகத் துரோகிகளை அம்பலப்படுத்தவும், நமது பண்பாட்டையும் பாஷைவளத்தையும் இழிவுபடுத்தும் நாசக் கற்பனைகளை வேரறுக்கவும், தெம்பும் திராணியும், இளமையும், புதுமையும் நிறைந்த இலக்கிய சிருஷ்டிகளை வரவேற்கவும் வளர்க்கவும் புனித சங்கல்பம் பூண்டு 'சாந்தி' தோன்றுகிறது' என்று முதல் இதழில் அறிவிக்கப்பட்டது.</blockquote>  

## படைப்புகள்
சாந்தியில் முற்போக்குச் சிறுகதைகளுக்கு முதலிடம் அளிக்கப்பட்டது. ரகுநாதன் நெஞ்சிலே இட்ட நெருப்பு என்றொரு தொடர்கதை எழுதினார். புதுமைப்பித்தன் கடிதங்கள் சில வெளியாயின. சாந்தியின் திருநெல்வேலியில் இயங்கிய நெல்லை முற்போக்கு எழுத்தாளர் சங்கம் நடத்திய சிறுகதைப் போட்டியில் 100 ரூபாய் பரிசு பெற்ற திரு.சுந்தர ராமசாமியின் தண்ணீர் சிறுகதை சாந்தியின் முதல் இதழில் வெளியானது. புதுமைப்பித்தன் நினைவுச் சிறுகதைப் போட்டி ஒன்றை 'சாந்தி' நடத்தியது. சுந்தர ராமசாமி, ப. சீனிவாசன், டி. செல்வராஜ் ஆகியோர் அடிக்கடி சிறுகதைகள் எழுதினார்கள். மலையாளச் சிறுகதைகள் பலவற்றை சுந்தர ராமசாமி தமிழாக்கமாக வெளிவந்தன. அப்பாஸ், கிருஷ்ணசந்தர், யஷ்பால், முல்கராஜ் ஆனந்த் முதலியோரின் இந்திச் சிறுகதைகளின் மொழிபெயர்ப்புகள் பெற்றன. நா. வானமாமலை, சாமி சிதம்பரம், எஸ். ராமகிருஷ்ணன் கட்டுரைகள் சாந்தியில் வெளியாயின. கட்டபொம்மு, மருதுபாண்டியர் போன்றோர் குறித்த நாட்டுப் பாடல்கள் குறித்து ரகுநாதன் விரிவான கட்டுரைகள் எழுதினார். தி. க. சி. புத்தக விமர்சனம் எழுதிவந்தார்.  

1955 திசம்பரில் 'சாந்தி' யின் பன்னிரண்டாவது இதழ் ஆண்டு மலர் என்று வெளிவந்தது. இந்த மலர் இலக்கியத் தரமான கட்டுரைகள், கவிதைகளைக் கொண்டிருந்தது. ப. ஜீவானந்தம், நா. வானமாமலை, எஸ். ராமகிருஷ்ணன், சாமி சிதம்பரனார், க. கைலாசபதி, எச். எம். பி. மொஹிதீன் கட்டுரைகள்; சுந்தர ராமசாமி, வல்லிக்கண்ணன், டி. செல்வராஜ், அகிலன், கி. ரா. ரகுநாதன் கதைகள்; கே. சி. எஸ். அருணாசலம், குயிலன், திருச்சிற்றம் பலக் கவிராயர் கவிதைகள்; தி. க. சி. எழுதிய நாடகம்; இவற்றுடன், கதகளி பற்றி எஸ். சிதம்பரம் எழுதிய நீண்ட கட்டுரை இம்மலரின் உள்ளடக்கமாகத் திகழ்ந்தன.  

## நிறுத்தம்
இரண்டாவது ஆண்டில் இரண்டே இதழ்கள்தான் வெளிவந்தன. 1965 ஏப்ரலில் சாந்தி நின்றுவிட்டது.
# சந்தோஷக் கனவுகள்


**சந்தோஷக் கனவுகள் ** (*Santhosha Kanavukal*) 1985 ஆம் ஆண்டு வெளிவந்த இந்தியத் தமிழ்த் திரைப்படமாகும். ஆர். சி. சக்தி இயக்கிய இப்படத்தில் விஜயகாந்த் மற்றும் நளினி முக்கியக் கதாபாத்திரத்தில் நடித்துள்ளனர். இத்திரைப்படத்தை திருப்பதிசாமி பிக்சர்ஸ் தயாரித்தது.  

## நடிகர்கள்
- விஜயகாந்த் - பாண்டியன்
- நளினி - கல்யாணி (பாண்டியனின் வருங்கால மனைவி)
- ராஜேஷ் - கண்ணன் ( பாண்டியனின் நண்பன்)
- சத்யராஜ்
- தீபா - கௌரி
- வி. எஸ். ராகவன் - கல்யாணியின் அப்பா
- வடிவுக்கரசி - கல்யாணியின் தாய்
- தேங்காய் சீனிவாசன் - கௌரியின் அப்பா
- எஸ். எஸ். சந்திரன்
- சின்னி ஜெயந்த்
- சில்க் ஸ்மிதா

## பாடல்கள்
இத்திரைப்படத்திற்கு சியாம் இசையமைத்தார். பாடல் வரிகளை புலமைப்பித்தன், கங்கை அமரன் ஆகியோர் இயற்றினர்.
# தாதா அரிர் படிக்கிணறு


**தாதா அரிர் படிக்கிணறு** (**Dada Harir Stepwell** or **Bai Harir Sultani Stepwell**) இந்தியாவின் குஜராத் மாநிலாத்தின் அகமதாபாத் மாவட்டத்தின் நிர்வாகத் தலைமையிடமான அகமதாபாத் நகரத்திலிருந்து 15 கிலோ மீட்டர் தொலைவில் அசர்வா எனும் பகுதியில் அமைந்துள்ளது.இப்படிக்கிணற்றில் பாரசீகம் மற்றும் சமசுகிருதம் கல்வெட்டுக்கள் கொண்டுள்ளது. ஐந்து மாடிகள் கொண்ட இப்படிக்கிணறு நிறுவ 3,29,000 அப்போதைய காலத்தில் ரூபாய் செலவானதாக கல்வெட்டுச் செய்தியில் குறிக்கப்பட்டுள்ளது. இப்படிக்கிணறு இந்தியாவின் தேசிய முக்கியத்துவம் வாய்ந்த நினவுச் சின்னங்களில் ஒன்றாக உள்ளது. மேலும் இந்தியத் தொல்லியல் ஆய்வகம் பராமரிக்கும் நினவுச் சின்னங்களில் இது N-GJ-18 எண் வரிசை கொண்டது.  

## வரலாறு
கல்வெட்டு]]  

இப்படிக்கிணறின் பாரசீக மொழி கல்வெட்டின் படி, இதனை குஜராத் சுல்தான் முகமது பெக்கடா என்பவரின் அரண்மனைப் பெண்னான தாய் அரிர் என்பவர் 1485-ஆம் ஆண்டில் நிறுவினார்.  

## அமைப்பு
சோலாங்கி வம்சத்தவர்களின் கட்டிடக் கலைநயத்தில் எண்கோணம் வடிவத்தில் நிறுவப்பட்ட இப்படிக்கிணறு ஐந்து நிலைகள் கொண்டது. இப்படிக்கிணறு மணற்கல் தூண்களைக் கொண்டு கட்டப்பட்டுள்ளது. கிணற்றின் வாய்ப்பகுதி 190 அடி நீளம் மற்றும் 40 அகலம் கொண்ட இப்படிக்கிணறு மழை நீர் சேகரிக்கவும், குடிநீர் ஆதாரத்திற்கும் பயன்பட்டது. இதன் கிழக்கு முனையில் ஒரு குவிமாட விதானத்திலிருந்து, எட்டு படிகள் இறங்கினால் மூடப்பட்ட ஒரு தளத்திற்கு செல்கிறது. ஒன்பது படிகள் கொண்ட இரண்டாவது விமானம் மற்றொரு தளத்திற்கு இட்டுச் செல்கிறது. மேலும் எட்டு படிகளில் மூன்றில் ஒரு பகுதி நீர் மட்டத்திலிருந்து இரண்டு அல்லது மூன்று அடிக்கு கீழே உள்ள தளத்திற்கு செல்கிறது. ஒவ்வொரு தளத்தில் இறங்கும் போது பக்கவாட்டி ஒரு தாழ்வாரம் அமைக்கப்பட்ட்டுள்ளது.  

இப்படிக்கிணறு கிழக்கு-மேற்கு அச்சில் கட்டப்பட்டுள்ளது. இதன் நுழைவாயில் கிழக்கில் உள்ளது. மேற்கில் இரண்டு சுழல் படிக்கட்டுகள் கிணற்றுக்கு அருகில் உள்ளது. கட்டமைப்பு அமைப்பு பொதுவாக இந்தியாவின் பாரம்பரிய பாணியில் கிடைமட்ட விட்டங்கள் மற்றும் லிண்டல்களுடன் உள்ளது. கிணற்றின் அடிப்பகுதியில் ஒரு புனல் வடிவத்தில் ஒரு சதுர படி தளம் உள்ளது. சதுர தளத்திற்கு மேலே, நெடுவரிசைகள், விட்டங்கள், சுவர் மற்றும் வளைந்த திறப்புகள் சுற்றி சுழல்; மேலே தொடரும் ஒரு அம்சம். கிணற்றின் நான்கு மூலைகளும் 45 டிகிரி கோணத்தில் அமைக்கப்பட்ட கற்களால் பலப்படுத்தப்பட்டுள்ளன. கிணற்றின் பல்வேறு நிலைகளில் செதுக்கப்பட்ட இந்து மற்றும் சமணக் கடவுள்களின் சின்னங்களுடன், இஸ்லாமிய கட்டிடக்கலையின் பூக்கள் மற்றும் அழகிய உருவங்கள் மிகவும் நன்றாக இணைந்துள்ளன. மேல் தளங்களில் உள்ள சிறிய யானைச் சிற்பங்கள் உள்ளது.
# கிள்ளான் மாவட்டம்


**கிள்ளான் மாவட்டம்** என்பது (மலாய்: *Daerah Klang*; ஆங்கிலம்: *Klang District*; சீனம்: 巴生县) மலேசியா, சிலாங்கூர் மாநிலத்தில் உள்ள ஒரு மாவட்டம். இந்த மாவட்டத்திற்கு வடக்கில் கோலா சிலாங்கூர் மாவட்டம்; தெற்கில் கோலா லங்காட் மாவட்டம்; கிழக்கில் பெட்டாலிங் மாவட்டம்; ஆகிய மூன்று மாவட்டங்கள் அமைந்து உள்ளன.  

மேற்கே மலாக்கா நீரிணை; 53.75 கி.மீ. அளவிற்குக் கடற்கரை பகுதியைக் கொண்டு உள்ளது.  

## பொது

இந்த மாவட்டத்தின் முக்கிய நகரம் கிள்ளான் (*Klang City*). மற்ற நகரங்கள் கிள்ளான் துறைமுகம், பண்டமாரான், காப்பார், மேரு மற்றும் பண்டார் சுல்தான் சுலைமான்.  

கிள்ளான் ஆறு இந்த மாவட்டத்தின் வழியாகப் பாய்ந்து கோலா கிள்ளான் துறைமுகத்திற்கு அருகில் முடிவு அடைகின்றது. மேலும் இந்த மாவட்டத்தின் கடல் பகுதிகளில் கிள்ளான் தீவு; இண்டா தீவு; செட் மாட் ஜின் தீவு; நண்டு தீவு; தெங்கா தீவு; ரூசா தீவு; செலாட் கெரிங் தீவு; பிந்து கெடோங் தீவு போன்ற தீவுகள் உள்ளன.  

இந்த மாவட்டம் கிள்ளான் மற்றும் காப்பார் என இரண்டு முக்கிம்களாகப் பிரிக்கப்பட்டு உள்ளது.  

## மக்கள் தொகையியல்
2010-ஆம் ஆண்டு, கிள்ளான் மாவட்டத்தில் உள்ள 3 முக்கிய இனக் குழுக்களின் மக்கள் தொகை கணக்கெடுப்பு புள்ளிவிவரங்கள்:  

மலாய்க்காரர்கள்: 376,606 - 43.73%  

சீனர்கள்: 225,425 - 26.18%  

இந்தியர்கள்: 165,382 - 19.2%  

இதர பூமிபுத்திராக்கள்: 12,620 - 1.47%  

மற்றவர்கள்: 4,179 - 0.49%  

மலேசியர்கள் மொத்தம்: 784,212 - 91.06%  

மலேசியர்கள் அல்லாதவர்கள்: 76,977 - 8.94%  

மொத்தம்: 861189 - 100.00%  

## மலேசிய நாடாளுமன்றம்
மலேசிய நாடாளுமன்றத்தின் மக்களவையில் (டேவான் ராக்யாட்) சிப்பாங் மாவட்டத்தின் நாடாளுமன்றத் தொகுதிகள். 2018-ஆம் ஆண்டு பொதுத் தேர்தல் முடிவுகள்.  

| நாடாளுமன்றம் | தொகுதி | உறுப்பினர் | கட்சி |
| --- | --- | --- | --- |

## சிலாங்கூர் மாநிலச் சட்டமன்றம்

சிலாங்கூர் மாநிலச் சட்டமன்றத்தில் சிப்பாங் மாவட்டத்தின் பிரதிநிதிகள்; 2018-ஆம் ஆண்டு; மலேசியாவின் தேர்தல் ஆணையம் *(Suruhanjaya Pilihan Raya Malaysia - Election Commission of Malaysia)* வெளியிட்ட பொதுத் தேர்தல் முடிவுகள்:  

| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# கோபால்ட்டு முக்கார்பனைல் நைட்ரோசில்


**கோபால்ட்டு முக்கார்பனைல் நைட்ரோசில்** (*Cobalt tricarbonyl nitrosyl*) Co(CO)<sub>3</sub>NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம கோபால்ட் சேர்மமாகும். அடர் சிவப்பு நிறத்தில் எளிதில் ஆவியாகும் ஒரு எண்ணெயாக இது காணப்படுகிறது. முனைவற்ற கரைப்பான்களில் கோபால்ட் முக்கார்பனைல் நைட்ரோசில் கரைகிறது. மிக எளிய உலோக நைட்ரோசில்களுக்கான எடுத்துக்காட்டுகளில் இதுவும் ஒன்றாகும். அதிக நச்சுத் தன்மை கொண்ட இச்சேர்மம் நிக்கல் டெட்ராகார்பனைலின் நச்சுத்தன்மையை நினைவூட்டுகிறது.  

## தயாரிப்பும் வினைகளும்

இருகோபால்ட்டு ஆக்டாகார்பனைலுடன் நைட்ரிக் அமிலத்தைச் சேர்த்து சூடுபடுத்தினால் கோபால்ட் முக்கார்பனைல் நைட்ரோசில் உருவாகிறது.  
:Co<sub>2</sub>(CO)<sub>8</sub> + 2NO → 2Co(CO)<sub>3</sub>NO + 2CO  
இதைத் தவிர வேறு பல தயாரிப்பு முறைகளும் கண்டறியப்பட்டுள்ளன.  
கோபால்ட் முக்கார்பனைல் நைட்ரோசில் சேர்மம் மூவிணைய பாசுபீன்கள் மற்றும் ஐசோசயனைடுகள் போன்ற இலூயிசு காரங்களுடன் பதிலீட்டு வினைக்கு உட்படுகிறது. உடன் நிகழ்வாக கார்பனோராக்சைடு இழக்கப்படுகிறது..
# ராஜா மகேந்திர பிரதாப் சிங்



**ராஜா மகேந்திர பிரதாப் சிங்** (1 டிசம்பர் 1886 – 29 ஏப்ரல் 1979) என்பவர் இந்திய விடுதலை செயல்பாட்டாளர், பத்திரிக்கையாளர், இந்திய இடைக்கால அரசின் அதிபராக நாடு கடந்த அரசை நிறுவியவராவார். 1932 இல் அமைதிக்கான நோபல் பரிசிற்காகப் பரிந்துரைக்கப்பட்டார். 2021 செப்டம்பர் 14 இல் இவரது பெயரில் அலிகர் நகரில் புதிய பல்கலைக்கழகம் ஒன்றைத் தொடங்க இந்திய பிரதமர் நரேந்திர மோடி அடிக்கல் நாட்டினார்.  

## இளமைக் காலம்
1886 ஆம் ஆண்டு டிசம்பர் மாதம் முதலாம் நாள் உத்தரப் பிரதேசத்தின் ஹத்தராஸ் மாவட்டத்தில் ஜாட் குடும்பத்தில் பிறந்தார். கன்சியாம் சிங்கின் மூன்றாவது மகனாகப் பிறந்தாலும் மூன்று வயதில் ராஜா ஹரிநாராயண் சிங் இவரைத் தத்தெடுத்தார். 1895 இல் அலிகர் அரசுப் பள்ளியிலும் மிண்டோ சர்கிளில் (அலிகர் முஸ்லிம் பல்கலைக்கழகத்தின் முந்தைய பெயர்) கல்லூரிப் படிப்பையும் முடித்தார்.  

வீரேந்திரநாத் சட்டோபாத்யாய செயல்பாடுகள் குறித்து சியாம்ஜி கிருஷ்ண வர்மா மற்றும் ஹர் தயால் மூலம் அறிந்து கொண்டார். ஆப்கான் எல்லைவழியாக இராணுவ நடவடிக்கையினால் இந்தியாவினைக் கைப்பற்றத் திட்டமிட்டனர். பிரித்தானியப் பேரரசினை வீழ்த்த பல்வேறு ஐரோப்பிய ரஷ்ய அரசியல்வாதிகளுடன் நட்பு கொண்டிருந்தார். இவரது சொத்துக்களை முடக்கி, பிடித்துத் தருவோருக்குப் பரிசினை பிரித்தானிய அரசு அறிவித்தது. 1925 இல் ஜப்பான் இடம்பெயர்ந்தார்.  

## இந்திய இடைக்கால அரசு

இந்திய விடுதலைக்காக 1915 இல் இவரது பிறந்தநாளில் காபுல் நகரில் முதலாவது நாடு கடந்த அரசை உருவாக்கினார். இவர் அதிபராகவும், பர்கதுல்லா பிரதமராகவும், மௌலானா உள்துறை அமைச்சராகவும் பதவியேற்று பிரித்தானிய அரசின் மீது ஜிகாத் போரை அறிவித்தனர். ஆனால் போதிய பலமில்லாததால் வெற்றி பெறமுடியவில்லை. 32 ஆண்டுகள் கழித்து, *சிட்டி ஆப் பேரீஸ்* கப்பலில் 1946 ஆகஸ்ட் 9 ஆம் நாள் சென்னைவழியாக இந்தியா வந்தடைந்தார்.  

## 1957 மக்களவை தேர்தல்
1957 இல் இரண்டாவது மக்களவைத் தேர்தலில் மதுரா மக்களவைத் தொகுதியில் சுயேச்சையாக வெற்றி பெற்றார்.
# பட்சி வாக்கர்


**பட்சி வாக்கர்** என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இவர் ஆரம்பத்தில் இளமை பருவ காதல்-நகைச்சுவை தொடரின் நட்சத்திரமாகத் திரையிடப்பட்டார், பின்னர் அவென்ஜர்ஸ் மற்றும் டிஃபென்டர்சு போன்ற மார்வெல் மீநாயகன் உரிமையாளர்களுடன் ஒருங்கிணைக்கப்பட்டார்.  

இந்த கதாபாத்திரம் ஆரம்பத்தில் **பட்சி வாக்கர்** என்ற பெயரில் ஸ்டூவர்ட் லிட்டில் மற்றும் ரூத் அட்கின்சன் ஆகியோர் இணைந்து நவம்பர் 1944 இல் மிஸ் அமெரிக்கா இதழ் #2 என்ற வரை கதையில் தோற்றுவிக்கப்பட்டன, அதை தொடர்ந்து பிப்ரவரி 1976 இல் அவென்ஜர்ஸ் #144 என்ற வரை கதையில் **கேல்கேட்** என்ற கதாபாத்திரத்தில் ஸ்டீவ் எங்கல்ஹார்ட் மற்றும் ஜார்ஜ் பெரெஸ் ஆகியோரும் இணைந்து உருவாக்கினார்கள்.  

இந்த கதாபாத்திரத்திற்கு உயிர் கொடுக்கும் விதமாக நடிகை ரேச்சல் டெய்லர் என்பவர் மார்வெலின் நெற்ஃபிளிக்சு தொலைக்காட்சித் தொடரான ஜெசிகா ஜோன்சு, லூக் கேஜ் மற்றும் தி டிபென்டெர்சு ஆகியவற்றில் மார்வெல் திரைப் பிரபஞ்சத்தில் அமைக்கப்பட்ட கதாபாத்திரத்தில் நடித்துள்ளார்.
# பிரித்தானிய இந்தியாவின் ஐக்கிய மாகாணம்



**பிரித்தானிய இந்தியாவின் ஐக்கிய மாகாணம்** என்பது 1921 ஜனவரி 3 முதல் 1937 ஏப்ரல் 1 வரை ஆளுகைக்குட்பட்ட பிரித்தானிய ஆட்சிப் பகுதியாகும். தற்போதைய உத்தரப் பிரதேசம் மற்றும் உத்தராகண்டம் பகுதிகளை உள்ளடக்கியதாகும். 1921 இற்குப் பிறகு இலக்னோ இதன் தலைநகராகும். நைனித்தால் கோடைக் காலத் தலைநகராக இருந்தது.  

ஐக்கிய ஆக்ரா மற்றும் அயோத்தி மாகாணம் 1921 இல் *'பிரித்தானிய இந்தியாவின் ஐக்கிய மாகாணம்* என்ற பெயரில் மாற்றப் பட்டது. இந்திய அரசுச் சட்டம், 1919 இன்படி அதிக இந்தியர்கள் கொண்டு 123 பிரதிநிதிகள் கொண்ட சட்டமேலவை உருவாக்கப்பட்டது. வேளாண்மை, சுகாதாரம், கல்வி மற்றும் உள்ளாட்சி போன்ற துறைகளை நிர்வகிக்க அதிகாரம் வழங்கப்பட்டது. ஆனால் முக்கிய துறைகளான நிதி, காவல் மற்றும் பாசனத் துறைகள் அளுநரிடம் இருந்தது. முகமத் அலி முகமத்கான்(உள்துறை), சி.ஒய். சிந்தாமணி(கல்வி மற்றும் தொழில்), ஜகத் நரைன் முல்லா(உள்ளாட்சி) ஆகியோர் பொறுப்புகளை வகித்த முக்கிய அமைச்சர்களாவர் 1937 இல் வேறு சில பகுதிகளுடன் ஐக்கிய மாகாணமாக மாற்றப்பட்டது.  

## நிர்வாகப் பகுதிகள்
பிரித்தானிய இந்தியாவின் ஐக்கிய மாகாணம் ஒன்பது வருவாய் கோட்டங்களாகவும் 48 மாவட்டங்களாகவும் பிரிக்கப்பட்டிருந்தது.  

- மீரட் பிரிவு
  - மீரட் மாவட்டம்
  - டேராடூன் மாவட்டம்
  - சகாரன்பூர் மாவட்டம்
  - முசாபர்நகர் மாவட்டம்
  - புலந்தசகர் மாவட்டம்
  - அலிகார் மாவட்டம்
- ஆக்ரா பிரிவு
  - மதுரா மாவட்டம்
  - ஆக்ரா மாவட்டம்
  - பரூக்காபாது மாவட்டம்
  - மைன்புரி மாவட்டம்
  - இட்டாவா மாவட்டம்
  - ஏட்டா மாவட்டம்
- ரோகில்கண்ட் பிரிவு
  - பிஜ்னோர் மாவட்டம்
  - மொராதாபாத் மாவட்டம்
  - பதாயூன் மாவட்டம்
  - பரேலி மாவட்டம்
  - ஷாஜகான்பூர் மாவட்டம்
  - பிலிபித் மாவட்டம்
- அலகாபாத் பிரிவு
  - கான்பூர் மாவட்டம்
  - பதேபூர் மாவட்டம்
  - அலகாபாத் மாவட்டம்
- ஜான்சி பிரிவு
  - பாந்தா மாவட்டம்
  - அமீர்ப்பூர் மாவட்டம், உத்தரப்பிரதேசம்
  - ஜான்சி மாவட்டம்
  - ஜாலவுன் மாவட்டம்
- பெனாரஸ் பிரிவு
  - மிர்சாபூர் மாவட்டம்
  - வாராணசி மாவட்டம்
  - ஜவுன்பூர் மாவட்டம்
  - காசீப்பூர் மாவட்டம்
  - பலியா மாவட்டம்
- கோரக்பூர் பிரிவு
  - ஆசம்கர் மாவட்டம்
  - கோரக்பூர் மாவட்டம்
  - பஸ்தி மாவட்டம்
- குமாவுன் கோட்டம்
  - அல்மோரா மாவட்டம்
  - நைனித்தால் மாவட்டம்
  - கார்வால் மாவட்டம்
- லக்னௌ பிரிவு
  - லக்னோ மாவட்டம்
  - உன்னாவு மாவட்டம் (Unnao)
  - ரேபரேலி மாவட்டம்
  - ஹர்தோய் மாவட்டம்
  - சீதாபூர் மாவட்டம்
  - லக்கிம்பூர் கேரி மாவட்டம்
- பைசாபாத் பிரிவு
  - அயோத்தி மாவட்டம்
  - பகராயிச் மாவட்டம்
  - கோண்டா மாவட்டம்
  - சுல்தான்பூர் மாவட்டம்
  - பாராபங்கி மாவட்டம்
  - பிரத்தாப்புகர் மாவட்டம், உத்தரப்பிரதேசம்
# பள்ளிப்பட்டி, பென்னாகரம்


**பள்ளிப்பட்டி** (*Pallipatti *) என்பது இந்திய ஒன்றியம், தமிழ்நாட்டின், தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643632. இது பி. பள்ளிப்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 27 கிலோமீட்டர் தொலைவிலும், பென்னாகரத்தில் இருந்து 50 கிலோமீட்டர் தொலைவிலும், சென்னையில் இருந்து 288 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 191, மொத்த மக்கள் தொகை 723, இதில் 378 ஆண்களும், 345 பெண்களும் அடங்குவர். கல்வியறிவு பெற்றவர்கள் விகிதம் 63.8 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# பள்ளிப்பட்டி

**பள்ளிப்பட்டி** என்ற பெயரில் உள்ள கட்டுரைகள்  

## ஊர்கள்
- பள்ளிப்பட்டி (மொரப்பூர்), தருமபுரி மாவட்டம்
- பள்ளிப்பட்டி, பென்னாகரம், தருமபுரி மாவட்டம்
- பை. பள்ளிப்பட்டி, தருமபுரி மாவட்டம்
- ஏ. பள்ளிப்பட்டி, தருமபுரி மாவட்டம்
- பள்ளிப்பட்டி ஊராட்சி, சேலம், சேலம் மாவட்டம்
- ஏ. பள்ளிப்பட்டி ஊராட்சி, தருமபுரி மாவட்டம்
- பி. பள்ளிப்பட்டி ஊராட்சி, தருமபுரி மாவட்டம்
- பள்ளிப்பட்டு ஊராட்சி ஒன்றியம், திருவள்ளூர் மாவட்டம்

## கோயில்கள்
- பள்ளிப்பட்டி சென்றாயபெருமாள் கோயில், சேலம் மாவட்டம்
- பள்ளிப்பட்டி சுப்ரமணியசுவாமி கோயில், சேலம் மாவட்டம்
- பள்ளிப்பட்டி மாரியம்மன் கோயில், சேலம் மாவட்டம்
# பாப்பாரப்பட்டி, சிற்றூர்


**பாப்பாரப்பட்டி** (*Pallipatti*) என்பது இந்திய ஒன்றியம், தமிழ்நாட்டின், தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643636. இது வேப்பிலைஹள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 19 கிலோமீட்டர் தொலைவிலும், பென்னாகரத்தில் இருந்து 22 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1,133, மொத்த மக்கள் தொகை 4,733, இதில் 2,477 ஆண்களும், 2,256 பெண்களும் அடங்குவர்.  

## மேற்கோள்
# முப்புளோரோநைத்திரசோமெத்தேன்



**முப்புளோரோநைத்திரசோமெத்தேன்** (*Trifluoronitrosomethane*) CF<sub>3</sub>NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நச்சு வேதிப்பொருளான இதில் முப்புளோரோமெத்தில் குழுவானது நைட்ரசோ குழுவுடன் சகப்பிணைப்பால் பிணைக்கப்பட்டிருக்கும். முப்புளோரோநைத்திரசோமெத்தேனின் தனித்துவமான ஆழ்ந்த நீல நிறம் வாயுக்களில் அசாதாரணமான நிறமாகும்.  
## வரலாறு
முப்புளோரோநைத்திரசோமெத்தேன் முதன் முதலில் 1936 ஆம் ஆண்டு ஓட்டோ ரஃப் மற்றும் மன்ஃபிரெட்டு கீசு ஆகியோரால் போலந்து நாட்டின் உரோக்லா பல்கலைக்கழகத்தில் தயாரிக்கப்பட்டது. வெள்ளி நைட்ரேட்டு மற்றும் வெள்ளி ஆக்சைடு முன்னிலையில் வெள்ளி சயனைடை புளோரினேற்றம் செய்து அப்போது இதை உருவாக்கினர்.  
## தயாரிப்பு
சாதாரண அழுத்தத்தில் புற ஊதா ஒளியில் முப்புளோரோ அயோடோமெத்தேனுடன் நைட்ரிக் ஆக்சைடைச் சேர்த்து முப்புளோரோநைத்திரசோமெத்தேன் பெருமளவில் கிட்டத்தட்ட 90 சதவீதம் அளவிற்கு தயாரிக்கமுடியும். இவ்வினைக்கு வினையூக்கியாக சிறிதளவு பாதரசம் தேவைப்படுகிறது. வினையின் விளைவாக அயோடின் ஓர் உடன் விளைபொருளாக உருவாகிறது.  

## பண்புகள்
முப்புளோரோநைத்திரசோமெத்தேன் அடர் நீல நிறத்திலான ஒரு வாயுவாகும். புளோரின் பதிலீடுகள் காரணமாக இச்சேர்மம் இயக்க ரீதியாக ஓரளவு நிலைத்தன்மையுடன் இருந்தாலும், மற்ற நைட்ரோசோ சேர்மங்களைப் போலவே முப்புளோரோநைத்திரசோமெத்தேன் பலவீனமான 39.9 கிலோகலோரி/மோல் மட்டுமே C-N பிணைப்பைக் கொண்டுள்ளது.  
## இதையும் காண்க
- முக்குளோரோநைத்திரசோமெத்தேன்
# இரவி விஜயகுமார் மலிமத்து


**இரவி விஜயகுமார் மலிமத்து** (*Ravi Vijaykumar Malimath*)(பிறப்பு 25 மே 1962) என்பவர் இந்திய நீதிபதி ஆவார். இவர் தற்போது, மத்தியப் பிரதேச உயர் நீதிமன்றத்தின் தலைமை நீதிபதியாக உள்ளார். இவர் பொறுப்பு தலைமை நீதிபதியாக இமாச்சலப் பிரதேச உயர் நீதிமன்றம் மற்றும் தலைமை நீதிபதி பொறுப்பு, நீதிபதியாக உத்தராகண்டு உயர் நீதிமன்றங்களில் பணியாற்றியுள்ளார். கர்நாடக உயர் நீதிமன்ற நீதிபதியாகவும் பணியாற்றியுள்ளார்.
# இரமேசு அரங்கநாதன்


**இரமேசு அரங்கநாதன்** (*Ramesh Ranganathan*)(பிறப்பு 28 ஜூலை 1958) என்பவர் இந்திய நீதிபதி ஆவார். இவர் உத்தராகாண்டு உயர்நீதிமன்றத்தின் முன்னாள் தலைமை நீதிபதி ஆவார். முன்னதாக தெலங்காணா உயர் நீதிமன்றத்தின் தலைமை நீதிபதியாகவும், ஆந்திரப் பிரதேச உயர் நீதிமன்ற நீதிபதியாகவும் பணியாற்றியுள்ளார் .  

## மேலும் பார்க்கவும்

- இந்திய தலைமை நீதிபதிகள் பட்டியல்
# இராஜீவ் சர்மா


**இராஜீவ் சர்மா** (*Rajeev Sharma*)(பிறப்பு 8 அக்டோபர் 1958) என்பவர் இந்திய நீதிபதி ஆவார். இவர் பஞ்சாப் மற்றும் அரியானா உயர் நீதிமன்ற முன்னாள் நீதிபதியாவார். தலைமை நீதிபதி பொறுப்பினை உத்தராகண்டு உயர் நீதிமன்றத்தில் வகித்தார். மேலும் உத்தராகண்டு உயர் நீதிமன்றம் மற்றும் இமாச்சலப் பிரதேச உயர்நீதிமன்றத்தின் முன்னாள் நீதிபதியும் ஆவார்.
# இலக்கிய வட்டம் (சிற்றிதழ்)

**இலக்கிய வட்டம்** என்பது இந்திய ஒன்றியம், தமிழ்நாட்டில் இருந்து 1964 நவம்பர் 22 இல் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் க. நா. சுப்ரமண்யம் ஆவார்.  

இந்த இதழானது பெரிய அளவில், மாதம் இருமுறை இதழாக, சென்னையிலிருந்து வெளிவந்தது. இதன் நோக்கமாக இலக்கிய விமர்சனமும், இலக்கியப் பிரச்னை குறித்துச் சிந்திப்பதும், படைப்புகளில் சோதனை முயற்சிகளுக்கு முக்கியத்துவம் அளிப்பதும் அமைந்திருந்தது.  

நமக்கு நாமே பல விஷயங்களையும் தெளிவு செய்து கொள்ள வேண்டும் என்ற எண்ணத்துடன் இலக்கியவாதிகள் அதில் கட்டுரைகள் எழுதினார்கள். பன்னாட்டு இலக்கியங்கள், இலக்கிய ஆசிரியர்கள் பற்றிய பயனுள்ள குறிப்புகள் இலக்கிய வட்டத்தில் தொடர்ந்து வெளிவந்தன.  

## படைப்புகள்

படைப்புகளில் சோதனை முயற்சிகளுக்கு முதலிடம் அளிக்கப்பட்டது. புதுக்கவிதையையும் ஒரு சோதனைத் துறையாகத்தான் 'இலக்கிய வட்டம்’ கருதியது. சோதனை ரீதியில் கவிதை இயற்றிய அமெரிக்க, ஐரோப்பியக் கவிஞர்கள் பலரது படைப்புகள் மொழிபெயர்க்கப்பட்டன. க. நா. சு. மயன் என்ற பெயரில் கவிதைச் சோதனைகள் நடத்தினார். டி. கே. துரைஸ்வாமி, சுந்தர ராமசாமி ஆகியோரது தீவிர சோதனைப் படைப்புகள் அதிகம் பிரசுரமாயின. மற்றும் சிலரது கவிதைகளும் அவ்வப்போது வந்து கொண்டிருந்தன.  

'தமிழ் இலக்கியத்தில் சாதனை' யை அளவிடும் விதத்தில் 'இலக்கிய வட்டம்' ஒரு சிறப்பிதழைத் தயாரித்தது. 1947-1964 காலகட்டத்தில் தமிழில் நிகழ்ந்த இலக்கிய சாதனைகள் குறித்து தி. ஜானகிராமன், எம். வி. வெங்கட்ராம், தி. க. சிவசங்கரன், ரதுலன், வெ. சாமிநாதன், ஆர். சூடாமணி, தெ. பொ. மீனாட்சி சுந்தரன், நகுலன், வல்லிக்கண்ணன் ஆகியோர் அவரவர் நோக்கில் கருத்துகள் தெரிவித்துக் கட்டுரைகள் எழுதினார்கள். க. நா. சு. எழுதிய 'நடுத்தெரு’ என்ற புதினம் சிறிது காலம் இணைப்பு ஆகப் இதழுடன் வழங்கப்பட்டது. அந்த புதினம் முழுமை பெறவில்லை.  

## நிறுத்தம்
‘இலக்கிய வட்டம்' எழுத்தாளர்களுக்கும் இலக்கியப் பிரியர்களுக்கும் மகிழ்ச்சியும் பயனும் அளிக்கக்கூடிய நல்ல விஷயங்களைக் கொண்ட சுவாரஸ்யமான இலக்கிய ஏடாக வளர்ந்து வந்தது. ஆயினும் இது நெடுங்காலம் வெளிவரவில்லை. ஒரு ஆண்டும் சில மாதங்களும்தான் வெளிவந்தது.
# பந்திங்


**பந்திங்**, (மலாய்: *Banting*; ஆங்கிலம்: *Banting*; சீனம்: 万津); என்பது மலேசியா, சிலாங்கூர் மாநிலத்தில், கோலா லங்காட் மாவட்டத்தில் அமைந்து உள்ள ஒரு நகரம்.  

பந்திங் சுற்றுப்புறங்களில் மலைகள், காடுகள் மற்றும் வேளாண்மைப் பண்ணைகள் உள்ளன. சிலாங்கூரின் முன்னாள் அரச நகரமான ஜுக்ரா, பந்திங் நகரத்திற்கு அருகில்தான் அமைந்து உள்ளது. இந்த நகருக்கு மிக அருகில் மோரிப் கடற்கரைகள் உள்ளன.  

1950-ஆம் ஆண்டுகளில் பந்திங் சுற்று வட்டாரங்களில் நிறைய ரப்பர் தோட்டங்கள்; தென்னை தோட்டங்கள்; காபி தோட்டங்கள்; இருந்தன. அவற்றுள் தமிழர்கள் அதிகமாக வாழ்ந்தார்கள்.  

## வரலாறு
1882-ஆம் ஆண்டில் சிலாங்கூர் பந்திங், ஜூக்ரா, பெர்மாத்தாங் தோட்டம் உருவாக்கப் பட்டது. முதலில் இது ஒரு வாழைத் தோட்டம். பின்னர் ஆமணக்கு (castor) தோட்டம்; அதன் பின்னர் காபி பயிர்த் தோட்டம். அதற்கு அடுத்து தென்னைத் தோட்டமாக மாறியது. இந்தத் தோட்டத்திற்குத் தமிழர்கள் ஒப்பந்த தொழிலாளர்களாகக் கொண்டு வரப் பட்டார்கள்.  

இந்தத் தோட்டத்தில் வேலைக்கு அமர்த்தப்பட்ட தமிழர்கள் சொந்தமாகவே தங்களின் வீடுகளைக் கட்டிக் கொள்ள அனுமதிக்கப் பட்டார்கள். அவர்களின் வீடுகள் தோட்டம் முழுவதும் ஆங்காங்கே பரவி இருந்தன.  

## தமிழ்ப்பள்ளிகள்
பந்திங் வட்டாரத்தில் 6 தமிழ்ப்பள்ளிகள் உள்ளன.  

| BBD1047 | பந்திங் | SJK(T) Sg Manggis | **சுங்கை மங்கிஸ் தமிழ்ப்பள்ளி** | 42700 | பந்திங் | 210 | 18 |  |
| --- | --- | --- | --- | --- | --- | --- | --- | --- |
| BBD1054 | ஜுக்ரா
*Jugra* | SJK(T) Ldg Jugra, Banting | **ஜுக்ரா தோட்டத் தமிழ்ப்பள்ளி** | 41050 | பந்திங் | 148 | 15 |  |
| BBD1058 | சிம்பாங் மோரிப்
*Simpang Morib* | SJK(T) Simpang Morib | **சிம்பாங் மோரிப் தமிழ்ப்பள்ளி** | 42700 | பந்திங் | 135 | 15 |  |
| BBD1060 | சுங்கை சீடு
*Sungai Sedu* | SJK(T) Sungai Sedu | **சுங்கை சீடு தமிழ்ப்பள்ளி** | 42700 | பந்திங் | 50 | 10 |  |
| BBD1061 | சுங்கை புவாயா | SJK(T) Sungai Buaya | **சுங்கை புவாயா தமிழ்ப்பள்ளி** | 42700 | பந்திங் | 86 | 12 |  |
| BBD1063 | பந்திங் | SJK(T) Pusat Telok Datok | **தெலுக் டத்தோ தமிழ்ப்பள்ளி** | 42700 | பந்திங் | 472 | 39 | } |

## தெலுக் டத்தோ தமிழ்ப்பள்ளி

பந்திங் சுற்றுவட்டாரத்தில் இயங்கிய தெலுக் டத்தோ தமிழ்ப்பள்ளி; பந்திங் தோட்டத் தமிழ்ப்பள்ளி; கணேசா வித்யாசாலை தமிழ்ப்பள்ளி; சுங்கை சீடு தோட்டத் தமிழ்ப்பள்ளி; மற்றும் பந்திங் பட்டணத் தமிழ்ப்பள்ளி ஆகிய ஐந்து தமிழ்ப்பள்ளிகளை ஒன்றிணைத்து கூட்டுத் தமிழ்ப்பள்ளியாக 1986-ஆம் ஆண்டு தெலுக் டத்தோ தமிழ்ப்பள்ளி இயங்கத் தொடங்கியது.  

தொடக்கக் காலத்தில் ஆறு வகுப்பறைகள் மற்றும் ஒரு சிற்றுண்டிச்சாலை என சிறிய பள்ளியாக இருந்தது. பின்னர் 1990-ஆம் ஆண்டு பெற்றோர் ஆசிரியர் சங்கம்; சட்ட மன்ற உறுப்பினர் மற்றும் பொதுமக்கள் உதவியுடன் புதிய கட்டடம் ஒன்று கட்டப்பட்டது.  

### மூன்று மாடி கட்டிடம்

1991-ஆம் ஆண்டு முன்னாள் பொதுப் பணித் துறை அமைச்சர் துன் சாமிவேலு அவர்களின் ஆதரவுடன் மேலும் நான்கு வகுப்பறைகள் கட்டப் பட்டன. மாணவர்களின் எண்ணிக்கை தொடர்ந்து உயர்ந்து கொண்டு இருந்ததால் பொதுப் பணி துறை அமைச்சு மூன்று மாடி கட்டிடம் ஒன்றை நிறுவியது.  

தற்சமயம் 18 வகுப்பறைகள், மூன்று பாலர் பள்ளி, கணினி அறை, அறிவியல் கூடம், வாழ்வியல் பட்டறை, நல்லுரை வழிக்காட்டி பிரிவு அறை, நூல்நிலையம், குறை நீக்கல் அறை, பெரிய சிற்றுண்டிச் சாலை, திடல் போன்ற போதுமான வசதிகளுடன் சிறந்த தமிழ்ப்பள்ளியாகத் திகழ்கிறது.  

## காட்சியகம்
# பி. எம். சுந்தரவதனன்


மருத்துவர் பி எம் சுந்தரவதனன் (en: Dr B M Sundaravadanan) சென்னையைச் சேர்ந்த அறுவை சிகிச்சை நிபுணரும், கல்வியியலாளரும் ஆவார். இவர் இந்தியாவில் மருத்துவம் முடித்த முதன்மையான மிகச் சிலருள் ஒருவரும் ஆவார்.  
இவர் தமிழ்நாடு மருத்துவக்கழகத் தலைவராகவும்,  
இந்திய அறுவை சிகிக்கை நிபுணர்கள் சங்கத்தின் நிறுவனர் மற்றும் செயலரும் ஆவார்.  

## வாழ்க்கை
மருத்துவர் சுந்தரவதனன் வட ஆற்காடு மாவட்டத்தை பூர்வீகமாக கொண்ட துளுவ வேளாளர் குடும்பத்தில் 1900ம் ஆண்டு பெங்களூரில் பிறந்தார்.  
சென்னை மருத்துவக்கல்லூரி மற்றும் இங்கிலாந்தில் பட்டம் பெற்றார்.  
30 ஆண்டுகாலம் சென்னை துளுவ வேளாளர் சங்கத்தலைவராகவும் இருந்துள்ளார். 1995ம் ஆண்டு காலமான இவரின் திருவுருவச்சிலையை திராவிடர்க் கழகத்தலைவர் கி வீரமணி திறந்துவைத்தார்.  

## வகித்த பதவிகள்

- நிறுவனர் - இந்திய அறுவை சிகிச்சை நிபுணர்கள் சங்கம்
- நிறுவனர் & தலைவர் - தி கீழ்பாக்கம் பெனிபிட் சாஸ்வத நிதி நிறுவனம்
- தலைவர் - துளுவ வேளாளர் சங்கம்
- நிறுவனர் - அனைந்திந்திய துளுவ வேளாளர் சங்கங்களின் கூட்டமைப்பு
# நடை (சிற்றிதழ்)

**நடை** என்பது இந்திய ஒன்றியம், தமிழ்நாட்டினெ, சேலத்தில் 1968 அக்டோபரில் இருந்து காலாண்டிதழாக வெளிவந்த தமிழ் சிற்றிதழ் ஆகும். இதன் ஆசிரியர் பெயராக கோ. கிருஷ்ணசாமி என்று குறிப்பிடப்பட்டிருந்தது. ஆனாலும் இது பலரின் கூட்டு முயற்சியில் வெளியானது.  

இலக்கிய இதழில் நவீன ஓவியங்களை முதலில் இந்த இதழ் அறிமுகப்படுத்தியது. இந்த இதழில்தான் ஞானக்கூத்தன் புதுக்கவிதை எழுதத் தொடங்கினார். இந்த இதழ் புத்தக வடிவத்தில், 'ஆனந்த விகடன்' (தற்போதைய குமுதம்) அளவில், கனத்த அட்டையுடன் தயாரிக்கப்பட்டது. எட்டு இதழ்கள்தான் ( இரண்டு வருடங்கள்) வெளிவந்தன.  

## படைப்புகள்
ந. முத்துசாமியின் சிறுகதைகளையும் நாடகத்தையும் நடை வெளியிட்டுள்ளது. சி. மணி, செல்வம் என்ற பெயரில் கவிதை, பழந்தமிழ் இலக்கியம் தொடர்பான கட்டுரைகள் எழுதியிருக்கிறார். புதுக் கவிதையும் யாப்பிலக்கணமும் பற்றிய சிறப்பு இணைப்பு குறிப்பிடத்தகுந்தது. வே. மாலி என்ற பெயரிலும் அவர் சோதனை ரீதியான கவிதைகள் எழுதியுள்ளார். நெஞ்சங்கவரும் கற்பனையும், அருமையான சொற்கட்டும். இறுக்கமான உருவ அமைதியும், நுணுகிய பார்வையும், ஆழ்ந்த பொருள் நயமும் கொண்ட ஜப்பானியக் கவிதைகள் செல்வம் மொழி பெயர்ப்பில் வந்தன.  

எழுத்து இதழில் எழுதி வந்த வி. து. சீனிவாசன், இரா. அருள், எஸ். வைத்தீஸ்வரன் முதலியவர்கள் நடையில் கட்டுரைகள், கவிதைகள் எழுதினார்கள். வெ. சாமிநாதன் மார்க்ஸின் கல்லறையிலிருந்து ஒரு குரல் என்ற கட்டுரைத் தொடர் ஒன்றை எழுதினார். ‘விருந்து' என்ற தலைப்பில் புத்தக மதிப்புரைப் பகுதி பிரசுரமாயிற்று. எடுத்துக் கொண்ட புத்தகம் பற்றி விரிவாகவே மதிப்புரை எழுதப்பட்டது. ஓவியம் போன்ற கலைகள் பற்றியும் கட்டுரைகள் வெளியாயின. ஐராவதம், ஞானக்கூத்தன் போன்ற புதியவர்களும், அசோகமித்திரன், நகுலன், நீல. பத்மநாபன், மா. தக்ஷிணாமூர்த்தி, கோ. ராஜாராம் ஆகியோரும் நடையில் எழுதினார்கள்.  

இரண்டு ஆண்டுகள் வெளிவந்த இந்த இதழ் பின்னனர் நிறுத்தப்பட்டது.
# கட்டாய மதமாற்றம்



**கட்டாய மதமாற்றம்** என்பது வேறு மதத்தை ஏற்றுக்கொள்வது அல்லது கட்டாயத்தின் பேரில் மதத்தை ஏற்றுக்கொள்வது வேறு மதம் அல்லது மதத்திற்கு மாறுவதற்கு கட்டாயப்படுத்தப்பட்ட ஒருவர், வெளிப்படையாக மதம் மாறியவராக நடந்துகொள்ளும் அதே வேளையில், முதலில் கடைப்பிடிக்கப்பட்ட நம்பிக்கைகள் மற்றும் பழக்கவழக்கங்களைக் கடைப்பிடிக்க இரகசியமாக தொடரலாம். கிரிப்டோ-யூதர்கள், கிரிப்டோ-கிறிஸ்தவர்கள் மற்றும் கிரிப்டோ-முஸ்லிம்கள் பிந்தையவற்றின் வரலாற்று எடுத்துக்காட்டுகள்.  

### சமகாலத்தவர்

#### பங்களாதேஷ்
பங்களாதேஷில், சர்வதேச குற்றவியல் நீதிமன்றம் 1971 வங்காளதேச இனப்படுகொலையின் போது இந்துக்களுக்கு எதிராக இழைக்கப்பட்ட போர்க்குற்றங்களுக்காக இஸ்லாமிய ரசாகர் போராளிகளின் பல தலைவர்களையும், பங்களாதேஷ் முஸ்லீம் அவாமி லீக் (ஃபோரிட் உடின் மவுசூத்) பலரையும் விசாரித்து தண்டித்தது. வங்காள இந்துக்களை கட்டாயமாக இஸ்லாத்திற்கு மதமாற்றம் செய்தது உள்ளிட்ட குற்றச்சாட்டுகளில் அடங்கும்.  

#### இந்தியா
1998 ஆம் ஆண்டு பிரான்கோட் படுகொலையில் 26 காஷ்மீரி இந்துக்கள் இஸ்லாமிற்கு மாற மறுத்ததையடுத்து இஸ்லாமிய தீவிரவாதிகளால் தலை துண்டிக்கப்பட்டனர். துப்பாக்கி ஏந்தியவர்களின் கோரிக்கையை கிராம மக்கள் மறுத்ததால், இஸ்லாமிய மதத்துக்கு மாற வேண்டும் என்றும், மாட்டிறைச்சி சாப்பிட்டு மதம் மாறியதை நிரூபிக்க வேண்டும் என்றும் தீவிரவாதிகள் தாக்குதல் நடத்தினர். 1946 ஆம் ஆண்டு நோகாலி கலவரத்தின் போது, பல ஆயிரம் இந்துக்கள் முஸ்லிம் கும்பலால் வலுக்கட்டாயமாக இஸ்லாமிற்கு மாற்றப்பட்டனர்.  

## மேலும் பார்க்கவும்

- அல்-பகரா 256
- உமர் I உடன்படிக்கை
- கிரிப்டோ-கிறிஸ்தவம்
- கிரிப்டோ-யூத மதம்
- கிரிப்டோ-கிறிஸ்தவம்
- புனித விசாரணை
- மத துன்புறுத்தல்
- மத வன்முறை
# தேவுலப்பள்ளி கிருஷ்ணசாத்திரி


**தேவுலபள்ளி வெங்கட கிருஷ்ணசாஸ்திரி** (*Devulapalli Venkata Krishnasastri*; 1 நவம்பர் 1897 - 24 பிப்ரவரி 1980) ஓர் தெலுங்குக் கவிஞரும், நாடகாசிரியரும், மொழிபெயர்ப்பாளரும் ஆவார். இவர் ஆந்திராவின் செல்லி என்று அழைக்கப்படுகிறார்.  

## ஆரம்ப கால வாழ்க்கை
கிருஷ்ணசாத்திரி 1897ஆம் ஆண்டு நவம்பர் 1ஆம் தேதி இந்தியாவின் ஆந்திரப் பிரதேசத்தில் உள்ள கிழக்கு கோதாவரி மாவட்டத்திலுள்ள இராமச்சந்திரபாலத்தில் பிறந்தார். இவர் பிதாபுரத்தில் அரசவைக் கவிஞர்களின் குடும்பத்தில் வளர்க்கப்பட்டார். இவருக்கு உயர்நிலைப் பள்ளியில் படிக்கும்போதே ஆங்கில இலக்கியத்தில் ஆர்வம் அதிகரித்தது.  

## தொழில்
இவர் சிறு வயதிலிருந்தே கவிதை எழுதத் தொடங்கினார். 1929இல் சாந்திநிகேதனில் இரவீந்திரநாத் தாகூரை சந்தித்த பிறகு இவரது படைப்புகள் கணிசமாக மாறியது. 1945 ஆம் ஆண்டு அனைத்திந்திய வானொலியில் சேர்ந்த இவர் அதற்காக பல நாடகங்களை எழுதினார்.  

இவர் திருப்பாவையை தெலுங்கில் கீர்த்தனைகளாக மொழிபெயர்த்தார். திருப்பாவையின் பிற மொழிபெயர்ப்புகளும் உள்ளன - ஆனால் அவை அனைத்தும் வார்த்தைக்கு வார்த்தை அப்படியே மொழிபெயர்க்கப்பட்டுள்ளது. ஒவ்வொரு பாசுரத்தின் மையக்கருத்தையும் எடுத்து, பல்லவியாக ஆக்கி, அதைச் சுற்றி மீதியுள்ள பாசுரத்தை அனுபல்லவியாகவும், சரணங்களாகவும் இழைத்திருப்பதால், இவரது மொழியாக்கம் தனித்துவம் வாய்ந்தது. அவை அம்ருதவல்லி சுந்தரம் என்பவரால் இயற்றப்பட்டு, கருநாடக இசையில் மெட்டமைக்கப்பட்டன. *ஓரியண்ட் லாங்மேன்* என்ற வெளியீட்டு நிறுவனம் இதை வெளியிட்டது.  

## இறப்பு
இவர் பிப்ரவரி 1980 24 அன்று இறந்தார்.  

## திரைப்படங்கள்
கிருஷ்ணசாத்திரி 1951 ஆம் ஆண்டு வெளியான *மல்லீஸ்வரி* என்ற தெலுங்குத் திரைப்படத்திற்கு உரையாடல்களை எழுதி திரையுலகில் நுழைந்தார். 1950 முதல் 1970 வரை 70க்கும் மேற்பட்ட படங்களில் சுமார் 160 பாடல்களை எழுதியுள்ளார். *மல்லேஸ்வரி*, நா இல்லு, என் வீடு, *பங்காரு பாப்பா*, *ஏகவீரா*, *பாக்ய ரேகா* (1957 ), *ரத்த கண்ணீரு*, *பக்த துக்காராம்*, *கார்த்திகை தீபம்*, *கோரிண்டாகு*, *மேக சந்தேசம்*, *ஸ்ரீராம பட்டாபிஷேகம்* ஆகியவை இதில் அடங்கும் .  

## விருதுகள்

நந்தி விருது  

- சிறந்த பாடலாசிரியர் - *சீதாமாலட்சுமி* (1978)
- சிறந்த பாடலாசிரியர் - *மேகசந்தேசம்* (1982)

; மற்ற விருதுகள்  

- ஆந்திரப் பல்கலைக்கழகம் 1975 இல் இவருக்கு கலா பிரபூர்ணா (முழுமையான கலைஞர்) என்ற பட்டத்தை வழங்கியது.
- இவருக்கு சாகித்ய அகாடமி விருது வழங்கப்பட்டது.
- 1976இல் பத்ம பூசண் விருது பெற்றார்.
# சல்போனைல் குழு



**சல்போனைல் குழுக்கள்** (*Sulfonyl group*) என்பவை R−S(=O)<sub>2</sub>−R′ என்ற பொது மூலக்கூற்று வாய்ப்பாட்டால் குறிக்கப்படுகின்றன. இவ்வேதி வினைக்குழுவின் வாய்ப்பாட்டில் கந்தகம் மற்றும் ஆக்சிசன் அணுக்களுக்கிடையில் இரண்டு இரட்டைப் பிணைப்புகள் இடம்பெற்றிருக்கும். முதன்மையாக சல்போன்களில் இடம்பெற்றிருக்கும் ஒரு வேதி வினைக்குழுவாகவும் அல்லது அசைல் குழுக்களைப் போல சல்போனிக் அமிலத்திலிருந்து ஓர் ஐதராக்சில் குழுவை நீக்குவதால் கிடைக்கும் ஒரு பதிலியாகவும் இக்குழு பார்க்கப்படுகிறது.  

சல்போனைல் குழுக்களை ஈரைசோபியூட்டைல் அலுமினியம் ஐதரைடுடன் சேர்த்து ஒடுக்க வினைக்கு உட்படுத்தி சல்பைடுகளாக மாற்ற இயலும். இலித்தியம் அலுமினியம் ஐதரைடும் இந்த ஒடுக்க வினையை நிகழ்த்தும் என்றாலும் முழுமையாக சல்போன்கள் முழுவதையும் சல்பைடாக இது மாற்றுவதில்லை.  

## சல்போனைல் குழு பதிலிக்கு எடுத்துக்காட்டுகள்
சல்போனைல் குழுக்கள்:  

:{| class=wikitable  
!குழுவின் பெயர்  
!முழு பெயர்  
!போலிதனிமக் குறியீடு  
!எடுத்துக்காட்டு  
|-  
|டோசில்  
|*பாரா*-தொலுவீன்சல்போனைல்  
|Ts  
|டோசில் குளோரைடு (*பாரா*-தொலுயீன்சல்போனைல் குளோரைடு)  
CH<sub>3</sub>C<sub>6</sub>H<sub>4</sub>SO<sub>2</sub>Cl  
|-  
|புரோசில்  
|*பாரா*-புரோமோபென்சீன்சல்போனைல்  
|Bs  
|-  
|நோசில்  
|*ஆர்தோ'- அல்லது *பாரா''-நைட்ரோபென்சீன்சல்போனைல்  
|Ns  
|-  
|மெசில்  
|மெத்தேன்சல்போனைல்  
|Ms  
|மெசில் குளோரைடு (மெத்தேன்சல்போனைல் குளோரைடு)  
CH<sub>3</sub>SO<sub>2</sub>Cl  
|-  
|டிரைபிலைல்  
|டிரைபுளோரோமெத்தேன்சல்போனைல்  
|Tf  
|-  
|டிரெசில்  
|2,2,2-டிரைபுளோரோயெத்தில்-1-சல்போனைல்  
|-  
|தான்சில்  
|5-(இருமெத்திலமினோ)நாப்தலீன்-1-சல்போனைல்  
|Ds  
|தான்சைல் குளோரைடு  

|}
# கோலா லங்காட் மாவட்டம்



**கோலா லங்காட் மாவட்டம்** என்பது (மலாய்: *Daerah Kuala Langat*; ஆங்கிலம்: *Kuala Langat District*; சீனம்: 瓜拉冷岳县) மலேசியா, சிலாங்கூர் மாநிலத்தில் உள்ள ஒரு மாவட்டம். இந்த மாவட்டத்திற்கு வடக்கில் பெட்டாலிங் மாவட்டம் & கிள்ளான் மாவட்டம்; தெற்கில் சிப்பாங் மாவட்டம் ஆகிய மாவட்டங்கள் உள்ளன.  

கோலா லங்காட் மாவட்டத்தின் முக்கிய நகரங்கள்: பந்திங்; ஜுக்ரா; தெலுக் டத்தோ; மோரிப் மற்றும் கேரி தீவு. கோலா லங்காட் மாவட்டம் எண்ணெய் பனை வேளாண்மைக்கு முக்கியத்துவம் வழங்கும் மாவட்டமாகும்.  

இந்த மாவட்டம் பல வனக் காப்பங்களைக் கொண்டுள்ளது. அவற்றுள் முக்கியமானவை: கோலா லங்காட் வடக்கு வனக் காப்பகம் *(Kuala Langat North Forest Reserve)*; மற்றும் கோலா லங்காட் தெற்கு வனக் காப்பகம் *(Kuala Langat South Forest Reserve)*. இந்த இரண்டு காப்பகங்களும் தாவரங்கள் மற்றும் விலங்கினங்களின் பாதுகாப்பிற்கு முக்கியத்துவம் வழங்கி வருகின்றன.  

## நிர்வாகப் பகுதிகள்
கோலா லங்காட் 7 முக்கிம்களாகப் பிரிக்கப்பட்டு நிர்வாகம் செய்யப் படுகிறது.  

- பண்டார் *(Bandar)*
- பத்து *(Batu)*
- ஜுக்ரா *(Jugra)*
- கெலானாங் *(Kelanang)*
- மோரிப் *(Morib)*
- தஞ்சோங் 12 (Tanjung 12)
- தெலுக் பாங்லிமா காராங் *(Teluk Panglima Garang)*

## உள்கட்டமைப்பு
கோலா லங்காட் மாவட்டத்தில் உருவாக்கப்பட்ட புதிய நெடுஞ்சாலைகளால் புத்ரா ஜெயா மற்றும் கோலாலம்பூர் அனைத்துலக விமான நிலையம் (KLIA), ஆகியவை இணைக்கப்பட்டுள்ளன. இவை கோலா லங்காட்டின் வளர்ச்சிக்கு பெரிதும் உதவி செய்கின்றன.  

மாவட்டத்தின் சாலை கட்டமைப்புகள் நன்றாக உள்ளன. உற்பத்தியாளர்கள் தங்களின் உற்பத்திப் பொருட்களைக் கோலாலம்பூர் மாநகரத்திற்கும், கோலாலம்பூர் அனைத்துலக விமான நிலையத்திற்கும், கிள்ளான் துறைமுகத்திற்கும் கொண்டு செல்வதற்கு சாத்தியமாக்குகின்றன.  

தெலுக் பாங்லிமா காராங் வரியற்ற வர்த்தக மண்டலத்தில், பல மின்னியல் பாகங்கள் மற்றும் கார் பாகங்கள் தயாரிக்கும் தொழிற்சாலைகள் உள்ளன. இந்தத் தொழிற்சாலைகள் உள்ளூர் மக்களுக்கு அதிகமான வேலை வாய்ப்புகளை உருவாக்கி உள்ளன.  

## மலேசிய நாடாளுமன்றம்

மலேசிய நாடாளுமன்றத்தின் மக்களவையில் (டேவான் ராக்யாட்) கோலா லங்காட் மாவட்டத்தின் நாடாளுமன்றத் தொகுதிகள். 2018-ஆம் ஆண்டு பொதுத் தேர்தல் முடிவுகள்.  

கோலா லங்காட் நாடாளுமன்ற உறுப்பினராக இருந்த சேவியர் ஜெயகுமார் 2021 மார்ச் 12-ஆம் தேதி பி.கே.ஆர். கட்சியின் உதவித் தலைவர் பதவியில் இருந்து விலகினார். 2018-ஆம் ஆண்டு பொதுத் தேர்தலுக்குப் பின்னர் ஆட்சியைக் கைப்பற்றிய பாக்காத்தான் ஹரப்பான் கூட்டணியில் நீர், நில, இயற்கை வள அமைச்சராக சேவியர் ஜெயகுமார் பதவி வகித்து வந்தார்.  

| நாடாளுமன்றம் | தொகுதி | உறுப்பினர் | கட்சி |
| --- | --- | --- | --- |

## சிலாங்கூர் மாநிலச் சட்டமன்றம்
| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# இரவுனக் சத்வானி


**இரவுனக் சத்வானி** (*Raunak Sadhwani*) இந்தியாவைச் சேர்ந்த ஒரு சதுரங்க வீரராவார். மகாராட்டிர மாநிலத்தைச் சேர்ந்த இவர் 2005 ஆம் ஆண்டு ட்டிசம்பர் மாதம் 22 ஆம் தேதியன்று பிறந்தார். தனது பதிமூன்றாவது வயதிலேயே பேராதன் பட்டத்தை வென்றதால் இரவுனக் சத்வானி ஒரு சதுரங்க மேதையாகக் கருதப்படுகிறார்.. சதுரங்க வரலாற்றில் இச்சாதனையை நிகழ்த்திய ஒன்பதாவது சதுரங்க வீரர், இந்தியாவையைச் சேர்ந்த சதுரங்க வீரர்களில் நான்காவது வீரர் என்ற பெருமைகள் இவருக்கு உண்டு.  

2015 ஆம் ஆண்டு புதுதில்லியில் நடைபெற்ற பொதுநலவாய விளையாட்டுகளில் 10 வயதுக்கு உட்பட்டோருக்கான சதுரங்கப் போட்டியில் இரவுனக் சத்வானி வெற்றிவீரராகத் திகழ்ந்தார்.  

## இதையும் காண்க
- ர. பிரஞ்ஞானந்தா
# பிரபாகர் ராகவன்


**பிரபாகர் ராகவன்** கூகுள் நிறுவனத்தின் மூத்த துணைத் தலைவராக உள்ளார், அங்கு அவர் கூகிள் தேடல், கூகிள் உதவியாளர், கூகுள் எர்த், கூகிள் விளம்பரங்கள், வர்த்தகம் மற்றும் பேமெண்ட்ஸ் தயாரிப்புகளுக்குப் பொறுப்பு. அவரது ஆராய்ச்சியானது வழிமுறை(Algorithm), வலைத் தேடல் மற்றும் தரவுத்தளங்கள் ஆகியவற்றுடன் *ரேண்டமைஸ்டு அல்காரிதம்ஸ்* மற்றும் *தகவல் மீட்டெடுப்பு அறிமுகம்* பாடப்புத்தகங்களின் இணை ஆசிரியர் ஆவார்.  

## ஆரம்ப வாழ்க்கை மற்றும் கல்வி
பிரபாகரின் தாயார் அம்பா ராகவன், சென்னை பிரசிடென்சி கல்லூரியில் முதுகலைப் பட்டம் பெற்ற பிறகு, போபாலில் உள்ள செயின்ட் ஜோசப் கான்வென்ட் பள்ளியிலும், சென்னை அடையாறில் உள்ள செயின்ட் பேட்ரிக்ஸ் உயர்நிலைப் பள்ளியிலும் இயற்பியல் மற்றும் கணிதம் கற்பித்தார். பிரபாகர் அவர்களே இந்திய தொழில்நுட்பக் கல்வி நிறுவனத்தில் இளங்கலை தொழில்நுட்பம் மற்றும் முனைவர் பட்டம் பெற்றுள்ளார். கலிபோர்னியா பல்கலைக்கழகத்தில், பெர்க்லியில் மின் பொறியியல் மற்றும் கணினி அறிவியலில் அவர் தனது பள்ளிப்படிப்பை போபாலில் உள்ள கேம்பியன் பள்ளியில் பயின்றார் .  

## தொழில்
கூகுளில் சேருவதற்கு முன்பு, அவர் யாகூஆய்வகங்களல் பணிபுரிந்தார். அதற்கு முன், பிரபாகர் ஐபிஎம் ஆராய்ச்சியில் பணிபுரிந்தார், பின்னர் நிறுவன தேடல் விற்பனையாளரான வெரிட்டியில் மூத்த துணைத் தலைவராகவும் தலைமை தொழில்நுட்ப அதிகாரியாகவும் ஆனார்.
# அப்துல்லா மிர்சா



**அப்துல்லா மிர்சா** என்பவர் சாருக்கின் பேரன் ஆவார். இவரது தந்தை இப்ராகிம் சுல்தான். இவர் தைமூரிய பேரரசை ஆட்சி செய்தார்.  

இவர் உலுக் பெக்கின் ஆதரவாளராக இருந்த காரணத்தால் அப்துல் லத்தீப்பால் சிறையில் அடைக்கப்பட்டார். அப்துல் லத்தீப் கொல்லப்பட்டபோது சிறையிலிருந்து விடுவிக்கப்பட்டார். சமர்கண்டின் ஆட்சியாளராக்கப்பட்டார். இதற்காக இவர் தனக்கு ஆதரவளித்த துருப்புகளுக்காக பெரும் பணத்தை செலவழித்தார். இருந்தபோதிலும் பிரபலமான நபராக இவர் இருக்கவில்லை.
# சுனார்


1772-ஆம் ஆண்டில் சுனார் கோட்டையை பிரித்தானியாவின் கிழக்கிந்திய நிறுவனப் படைகள், முகலாயர்களிடமிருந்து கைப்பற்றினர். சுனார் கோட்டையை பீரங்கிகள் மற்றும் துப்பாக்கிகள் வைக்கும் கிட்டங்கியாக மாற்றினர். பின்னர் காசி இராச்சிய மன்னர் சேத் சிங்கின் வசம் 1778-ஆம் வரை சிறிது காலம் சுனார் நகரம் மற்றும் சுனார் கோட்டை இருந்தது.  

## புவியியல்
பாகையில் அமைந்த சுனார் நகரம், உத்தரப் பிரதேசம் மாநிலத்தின் பூர்வாஞ்சல் பகுதியில் கங்கை ஆற்றின் வலது கரையிலும், ஜார்கோ ஆற்றின் இடது கரையில் முக்கோண வடிவத்தில் உள்ளது. இந்நகரம் கடல் மட்டத்திலிருந்து 84 மீட்டர் உயரத்தில் அமைந்துள்ளது.  
கோடைக்காலத்தில் இந்நகரத்தின் வெயில் 32°C முதல் 43°C வரை இருக்கும். குளிர்கால வெப்பம் 25°C முதல் 15°C வரை இருக்கும். சராசரி ஆண்டு மழைப் பொழிவு 110 செண்டி மீட்டர் ஆகும்.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 15 வார்டுகளும்,5951 குடியிருப்புகளும் கொண்ட சுனார் நகராட்சியின் மொத்த மக்கள் தொகை 37,185 ஆகும். மக்கள் தொகையில் ஆண்கள் 19,647 17,538 மற்றும் 17,538 பெண்கள் ஆக உள்ளனர். 6 வயதிற்குட்பட்ட குழந்தைகள் எண்ணிக்கை 4,926 ஆகும். சராசரி எழுத்தறிவு 66.4% ஆகும். பட்டியல் மற்றும் பழங்குடிகள் முறையே 5,657 மற்றும் 119 ஆகவுள்ளனர். இதன் மக்கள் தொகையில் இந்துக்கள் 30,632 (82.38%), இசுலாமியர்கள் 6,259 (16.83%) மற்றும் பிற சமயத்தினர் 0.81% ஆக உள்ளனர்.
# தாவீது அன்னுசாமி


**தாவீது அன்னுசாமி** (*David Annoussamy*, பிறப்பு : 21 அக்டோபர் 1927) புதுவையில் பிறந்த வழக்குரைஞரும், முன்னாள் நீதிபதியும் ஆவார்.  

## ஆரம்ப கால வாழ்க்கை
தாவீது அன்னுசாமி பாண்டிச்சேரியில் 1927 அக்டோபர் 21 அன்று பிறந்தார். அப்போதைய பிரெஞ்சு காலனியான புதுச்சேரியில் பிரெஞ்சு மொழியில் கல்வி கற்றார். சட்டப்படிப்பை முடித்த பிறகு, பிரான்சுக்குச் சென்று மாண்ட்பெல்லியர் பல்கலைக்கழகத்தில் சேர்ந்தார். அங்கு அவர் 1955 ஆண்டு சட்டத்தில் முனைவர் பட்டம் பெற்றார். பின்னர் அவர் 3 மாதங்கள் இலண்டனிலும், மேலும் மூன்று மாதங்கள் ஜெனீவாவிலும் ஆய்வு செய்தார். சட்ட ஆய்வுடன் அவர் பிரெஞ்சு இலக்கியமும் படித்தார்.  

## பணி
புதுச்சேரிக்குத் திரும்பியதும் தாவீது அன்னுசாமி அவர்களுக்கு இந்திய அரசாங்கத்தால் பல பெரிய பொறுப்புகள் வழங்கப்பட்டன. பிரெஞ்சு நிறுவனங்களை மீட்டெடுத்தார். சட்டக் கல்லூரியை நிறுவியதோடு அதன் இயக்குநராகவும் இருந்தார்.  

பிரெஞ்சு அரசு நிர்வாக காலத்தில் நீதிபதியாகவும், தீர்ப்பாய தலைவராகவும் பணியாற்றிய அவர் தமிழ்நாடு உயர் நீதிமன்ற நீதிபதியாக பதவி உயர்த்தப்பட்டார்.  

ஓய்வுக்குப் பின்னர் அவர் மாநில நுகர்வோர் குறைதீர்வு ஆணையத்திலும், மத்திய நிர்வாக தீர்ப்பாயத்தின் துணை தலைவராகவும் பதவி வகித்தார்.  

### வகித்த பதவிகள்

- 1955-1958 - புதுச்சேரி சட்டக்கல்லூரி பேராசிரியர்
- 1955-1963 - தொழிலாளர் நீதிமன்ற ஜனாதிபதி, புதுச்சேரி.
- 1963-1968 - மேல்முறையீட்டு உயர் நீதிமன்ற நீதிபதி, புதுச்சேரி.
- 1968-1974 - மாவட்ட மற்றும் அமர்வு நீதிபதி, புதுச்சேரி.
- 1974-1984 - தலைமை நீதிபதி, புதுச்சேரி.
- 1974-1975 - சட்ட ஆய்வுகள் இயக்குநர், புதுச்சேரி.
- 1981 - பிரான்சின் நீதித்துறை, இந்திய பார் கவுன்சிலின் அலுவல் இதழ்.
- 1984-1989 - நீதிபதி, சென்னை உயர் நீதிமன்றம்.
- 1989-1992 - துணைத் தலைவர், மத்திய நிர்வாக தீர்ப்பாயம்.
- 1992-1997 - தலைவர், நுகர்வோர் தகராறு தீர்வுக்கான மேல்முறையீட்டு ஆணையம்.
- தலைவர், டாடா நுகர்வோர் குறை தீர்வு மன்றம், புதுச்சேரி.